Lolland-Falsters Stifts-Tidende, 1845-10-30
Ved den sidste Flyttedag skal der have viist sig en følelig Mangel paa Leilighed for fattige Familier, og det er meget forklarligt, da mange gamle Huse, der vare indrettede for dem, nedrives eller ombygges, og saagodtsom ingen nye opføres for dem. Det Resultat, som Folketællingen har givet, vidner ogsaa om, at der overhovedet virkelig maa være Mangel paa Beboelses leiligheder i Kbhvn., og at dette er den sande Aarsag til Leiens Stigen, Kbhvns Befolkning er i det sidste Aarfem – man siger hellere Quinquennium, ventelig for ikke at forstaaes af Menigmand – forøget med omtrent 6000 Menneskeer; regner man, som man almindeligviis giør, 5 Mennesker til en Familie, saa vil der til disse 6000 Mennesker behøves 1200 nye Boliger, men saamange ere der sikkert ikke opførte i de sidste fem Aar. Vel er det bygget stærkt, især i de sidste Par Aar, men da der kun har været saare faa ledige Tomter, har det for det meste været gamle Huse, som ere nedrevne og ombyggede, eller paabyggede een eller to Etager, og den egentlige Forøgelse af Boliger kan neppe anslaaes til mere end 500 til 600 Stykker. – Naar man ellers betænker den forbausende Hurtighed, hvormed Befolkningen stiger, ikke alene her i Landet, men overalt, saa paatrænger sig uvilkaarligt det Spørgsmaal, hvad skal Enden blive derpaa. Vort Land lider endnu ikke afOverbefolkning, og Danmark kan godt føde en Million til, og maaskee, naar Alt opdyrkes og ved at benytte alle Hjelpekilder, 2 Millioner til, men det bliver vel ogsaa det Høieste. Derimod gives der andre Lande, som Frankrig, England og flere Egne af Tydskland, der utvivlsomt lide af Overbefolkning; thi de Folkebevægelser, hvoraf disse Lande, stadigt lide, have dog deres sande Grunde i Nød, virkelig Nød. Kan den engelske Regjering skaffe Jrlænderne og sine fortvivlede Proletarier Brød, rigeligt Brød, saa behøver den hverken at frygte O'Connell eller Chartister eller Socialister; men kan den ikke det, saa turde det nok være, at den Tid vil komme, da der vil bryde en frygtelig Storm los, der vil ryste ikke alene England, men hele Europa. Man maa vandre ud, siger man, og for en Tid kan det nok hielpe, men det maa skee en masse, og organiseret af Regjeringerne; vil man vente, til Nøden driver Folk afsted, kunde man let komme til at angre denne Venten. Og hvorhen skal der udvandres, Den hvide Race kan ikke taale de tropiske Climater, og at henvise de Overcomplette til dem, er det Samme som at give dem Anviisning paa en Kirkegaard. Den beboelige Deel af Asien er desuden allerede meget stærkt befolket, og Franskmændene have faaet haandgribelige Beviser paa, at Nordafrika er beboet af en Befolkning, som ikke er god at komme i Kast med. Det er altsaa egentlig til Amerika og Australien, at der skal udvandres. Nu er det vist, at disse Verdensdele godt endnu maae kunne føde adskillige hundrede Millioner Mennesker, men efter al Sandsynlighed maa den Tid komme, da Jordkloden ikke længer vil være istand til at ernære sine Beboere. Der kan hengaae flere hundrede Aar, inden den kommer, skjøndt det ikke er rimeligt efter den uhyre Progression, hvori Folkemængden stiger, netop i den nye Verden, men eengang maa den komme: store Krige og ødelæggende Pestsygdomme kunne vel formindske Befolkningen, men det gjør ikke stort, Frankrig havde i 1789 25 Millioner Mennesker, og i 1815 30 Millioner Mennesker, og Choleras Virkninger i 1831 og 32. kunde næppe mærkes.